stanford-oval/wikipedia huggingface dataset:
อนาสตาเชีย (นักร้อง)
Album

1999 - Not That Kind
2001 - Freak of Nature
2004 - Anastacia
2008 - Heavy Rotation
2012 - It's a Man's World
2014 - Resurrection
2015 - Ultimate Collection
1993: One More Chance
1993: Forever Luv (duet with David Morales)
1998: Mi Negra, Tu Bombón (duet with Omar Sosa)
1998: Not That Kind
1999: Tienes Un Solo (duet with Omar Sosa)
1999: I'm Outta Love
2000: Saturday Night's Alright for Fighting (duet with Elton John)
2001: Let It Be (duet with Paul McCartney, Anastacia other artists)
2001: I Ask of You (duet with Luciano Pavarotti)
2001: What More Can I Give (duet with Michael Jackson and other artists)
2001: Love Is Alive (duet with Vonda Shepard)
2001: 911 (duet with Wyclef Jean)
2001: Cowboys And Kisses
2001: Made For Lovin' You
2001: Paid My Dues
2002: One Day in Your Life
2002: Boom
2002: Why'd You Lie To Me
2002: You'll Never Be Alone
2002: I Thought I Told You That (duet with Faith Evans)
2002: You Shook Me All Night Long (duet with Celine Dion)
2002: Bad Girls (duet with Jamiroquai)
2003: Love Is a Crime
2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
2004: Left Outside Alone
2004: Sick And Tired
2004: Welcome To My Truth
2004: Heavy On My Heart
2004: I Do (duet with Sonny Sandoval)
2005: Everything Burns (duet with Ben Moody)
2005: Pieces Of A Dream
2006: I Belong To You (duet with Eros Ramazzotti)
2007: Sing (duet with Annie Lennox and other artists)
2008: I Can Feel You
2008: Absolutely Positively
2009: Holding Back the Years (duet with Simply Red)
2009: Defeated
2009: Stalemate (duet with Ben's Brothers)
2010: Safety (duet with Dima Bilan)
2010: Burning Star (duet with Natalia Druyts)
2011: What Can We Do (A Deeper Love) (duet with Tiësto)
2012: If I Was Your Boyfriend (duet with Tony Moran)
2012: Dream on
2012: Best Of You
2014: Stupid Little Things
2014: Staring at the Sun
2014: Lifeline
2015: Take This Chance
2015: Army of Me
อนุสรณ์สถานพระนางวิกตอเรีย (โกลกาตา)

| --- | --- |
ด้านหน้าอาคาร

ก่อตั้ง: 1921; 103 ปีที่แล้ว (1921)
ที่ตั้ง: ควีนส์เวย์ โกลกาตา รัฐเบงกอลตะวันตก ประเทศอินเดีย
ประเภท: พิพิธภัณฑ์
ขนาดผลงาน: ราว 30,000  (31 มีนาคม ค.ศ. 2009)
สถาปนิก: วิลเลียม อีเมอร์เซิน
เว็บไซต์: victoriamemorial-cal.org
อนุสรณ์สถานพระนางวิกตอเรีย หรือ วิกตอเรียเมมอเรียล (อังกฤษ: Victoria Memorial) เป็นอาคารหินอ่อนขนาดใหญ่โตในเมืองโกลกาตา รัฐเบงกอลตะวันตก ประเทศอินเดีย ซึ่งสร้างขึ้นในปี 1906 และเสร็จในปี 1921 โดยสร้างขึ้นเพื่อเป็นอนุสรณ์แด่สมเด็จพระราชินีนาถวิกตอเรีย ในขณะนั้นทรงเป็นพระจักรพรรดินีแห่งอินเดีย ในปัจจุบันเป็นพิพิธภัณฑ์และสถานที่ท่องเที่ยวภายใต้การอุปถัมภ์ของกระทรวงวัฒนธรรม อาคารตั้งอยู่บน ไมดัน (Maidan; พื้น) ริมฝั่งแม่น้ำหูฆลี ใกล้กับถนนชวาหรลาล เนหรู
สถาปนิกผู้ก่อสร้างคือวิลเลียม เอเมอร์เซิน (William Emerson; 1843–1924) ประธานราชวิทยาลัยสถาปนิกบริเตน (Royal Institute of British Architects) ออกแบบโดยใช้สถาปัตยกรรมฟื้นฟูอินโด-ซาราเซน โดยผสมผสานรูปแบบสถาปัตยกรรมบนิเตนเขนกับสถาปัตยกรรมโมกุล และยังประกอบด้วยอิทธิพลจากสถาปัตยกรรมเวเนเชียนกอทิก, สถาปัตยกรรมอียิปต์โบราณ, เดกกัน และอิสลาม อาคารมีขนาด338 โดย 228 ฟุต (103 โดย 69 เมตร) และสูง 184 ฟุต (56 เมตร) สร้างขึ้นโดยใช้หินอ่อนมักครานาขาว
อกุสตาเวสต์แลนด์ อาพาชี

| อาพาชี เอเอช มาร์ก 1 |
| --- | --- |

ข้อมูลทั่วไป
บทบาท: เฮลิคอปเตอร์โจมตี
บริษัทผู้ผลิต: เวสต์แลนด์
สถานะ: ประจำการ
ผู้ใช้งานหลัก: เหล่าอากาศทหารบก สหราชอาณาจักร
จำนวนที่ผลิต: 67 ลำ
ประวัติ
สร้างเมื่อ: พ.ศ. 2541-2547
เริ่มใช้งาน: มกราคม พ.ศ. 2544
เที่ยวบินแรก: กันยายน พ.ศ. 2541
พัฒนาจาก: เอเอช-64 ดี อาพาชีลองโบว์
อกุสตาเวสต์แลนด์ อาพาชี (อังกฤษ: AgustaWestland Apache) เป็นเฮลิคอปเตอร์โจมตีเอเอช-64 ดี อาพาชีลองโบว์ของโบอิง ที่ผลิตขึ้นมาภายใต้ใบอนุญาตของรัฐบาลให้กับเหล่าอากาศของกองทัพบกสหราชอาณาจักร เฮลิคอปเตอร์แปดลำแรก ถูกสร้างขึ้นโดยโบอิง อีก 59 ลำที่เหลือประกอบโดยเวสต์แลนด์ เฮลิคอปเตอร์ (ปัจจุบันเป็นส่วนหนึ่งของบริษัทลีโอนาโด ของอิตาลี) โดยใช้ส่วนประกอบจากโบอิง สิ่งที่มีความแตกต่างจากเอเอช-64 ดี คือเครื่องยนต์โรลส์รอยซ์ ระบบอิเล็กทรอนิกส์ป้องกันแบบใหม่ และกลไกใบพัดที่ทำให้รุ่นนี้สามารถทำหน้าที่ได้จากบนเรือ เฮลิคอปเตอร์รุ่นนี้ได้รับชื่อว่า"ดับบลิวเอเอช-64" ที่ตั้งโดยเวสต์แลนด์ เฮลิคอปเตอร์ และใช้อีกชื่อหนึ่งว่า "อาพาชี่ เอเอช มาร์ก 1" (Apache AH Mk 1) หรือ "อาพาชี่ เอเอช 1" โดยกระทรวงกลาโหมของสหราชอาณาจักร
การพัฒนา

ความต้องการเฮลิคอปเตอร์แบบโจมตี เกิดขึ้นในช่วงต้นคริสต์ทศวรรษ 1990 โดยเริ่มแรกมีการสั่งซื้อประมาณ 125 ลำ แต่อย่างไรก็ดีก็ยังไม่มีการประกาศชี้ชวนอย่างแท้จริงจนกระทั่งเดือนกุมภาพันธ์ พ.ศ. 2536 โดยมีข้อเสนอดังนี้
บริติชแอโรสเปซและยูโรคอปเตอร์ - ไทเกอร์
จีอีซี-มาร์โคนิและเบลล์ เฮลิคอปเตอร์ - คอบรา วีนอม (รุ่นหนึ่งของเอเอช-1 ซูเปอร์คอบรา)
เวสต์แลนด์และแมคดอนเนลล์ ดักลาส - เอเอช-64 อาพาชี
โบอิงและซิกอร์สกี - อาร์เอเอช-66 โคมานชี
อกุสตา - เอ 129 แมงกุสตา
อาพาชีถูกเลือกในเดือนกรกฎาคม พ.ศ. 2538 และสัญญาสั่งซื้อเฮลิคอปเตอร์ 67 ลำก็ทำขึ้นในปี พ.ศ. 2539 เฮลิคอปเตอร์ลำแรกถูกสร้างขึ้นโดยโบอิง (ซึ่งถูกรวมเข้ากับแมคดอนเนลล์ ดักลาสในปี พ.ศ. 2540) ซึ่งถูกส่งมอบในเดือนมีนาคม พ.ศ. 2542 เวสต์แลนด์ส่งมอบเครื่องของตนในเดือนกรกฎาคม พ.ศ. 2543 อาพาชีลำสุดท้ายถูกส่งมอบในเดือนกรกฎาคม พ.ศ. 2547 ราคาของเฮลิคอปเตอร์ทั้งหมดคือประมาณ 3,100 ล้านปอนด์ มากขึ้นกว่า 1 พันล้านปอนด์จากที่ระบุไว้ในสัญญาเดิมเพราะค่าขนส่ง
การออกแบบ

การสำรวจการป้องกันทางยุทธศาสตร์ของสหราชอาณาจักรต้องการอาพาชีเพื่อรองรับภารกิจโจมตีที่ซับซ้อน โดยปฏิบัติการได้จากเรือบรรทุกเฮลิคอปเตอร์ คือเรือหลวงโอเชียน, เรือบรรทุกอากาศยานชั้นอินวินซิเบิล, เรือบรรทุกอากาศยานชั้นควีนเอลิซาเบธ และเรืออู่ลำเลียงพลยกพลขึ้นบก คือเรือหลวงบุลวาร์ก และเรือหลวงอัลเบียน ดังนั้นความแตกต่างหลักระหว่างดับบลิวเอเอช-64 กับเอเอช-64 อาพาชี คือระบบกลไกใบพัดที่พับเก็บได้ ซึ่งต้องทำให้เฮลิคอปเตอร์เล็กพอที่จะบรรทุกไปบนเรือ
อาพาชีทำหน้าที่บนเรือของราชนาวีโดยประจำการบนเรือหลวงโอเชียนในเดือนธันวาคม พ.ศ. 2548 จากนั้นในวันที่ 17 พฤศจิกายน พ.ศ. 2549 เรือหลวงอาร์กรอยัลเป็นเรือบรรทุกเครื่องบินลำแรกที่ใช้อาพาชี เอเอช มาร์ก 1 ที่ฐานทัพเรือพอร์ตสมัท
นอกจากนั้นยังมีข้อแตกต่างดังนี้
เครื่องยนต์โรลส์-รอยซ์ เทอร์โบเมกา RTM322 01/12 ซึ่งมาแทนที่เจเนรัล อิเลคทริก T700-GE-701C เครื่องยนต์โรลส์-รอยส์นั้นให้กำลังขับ 2,100 แรงม้า ในขณะที่เครื่องจีอี ที 700 ซี ให้แรงขับ 1,890 แรงม้า กำลังที่มากกว่า 11% จะเกิดขึ้นเมื่อทำการบินขึ้นเพราะว่าระบบส่งสัญญาณ ของอาพาชี ระบบส่งสัญญาณใหม่นี้มีเพื่อใช้พลังงานทั้งหมดที่มี ก็เป็นการพัฒนาใหม่เช่นกัน
ใบพัดที่มีระบบกำจัดน้ำแข็ง ทำให้มันสามารถปฏิบัติการในพื้นที่แถบอาร์กติกได้
ระบบช่วยเหลือป้องกันการโจมตีจากขีปนาวุธและปืนต่อสู้อากาศยาน (HIDAS) จากบริษัทซีเล็กซ์ (Selex ES)
การเชื่อมต่อกับระบบการสื่อสารปลอดภัยทางยุทธศาสตร์โบว์แมน (BOWMAN secure communications system) ของกองทัพสหราชอาณาจักร
ความสามารถในการบรรทุกและยิงจรวดซีอาร์วี 7 จำนวน 76 ลูก
การฝึกใช้เลเซอร์ที่ปลอดภัยต่อสายตาถูกพัฒนาขึ้นมาและใส่เข้าไปเพื่อทำให้การฝึกโดยใช้อาพาชีในการระบุเป้า เพราะเลเซอร์ยุทธวิธีนั้นไม่สามารถใช้ได้ในสหราชอาณาจักรเพราะขีดจำกัดในเรื่องระยะทาง ข้อห้ามได้ถูกตั้งใหม่และสามารถใช้เลเซอร์ดังกล่าวได้โดยมีผู้ดูแล
ประวัติการใช้งาน

ในกองทัพบกอังกฤษอาพาชี เอเอช มาร์ก 1 เข้ามาแทนที่เฮลิคอปเตอร์ต่อต้านรถถังเวสต์แลนด์ ลิงซ์ เอเอช 7 อาพาชียังทำหน้าที่ในการโจมตีของกองทัพบกสหรัฐ อาพาชีทำสงครามครั้งแรกในสงครามอ่าวเมื่อปี พ.ศ. 2534 โดยทำลายการป้องกันทางอากาศส่วนใหญ่ลงไป อีกภารกิจหนึ่งคือการลาดตระเวนพร้อมอาวุธ เช่นเดียวกันกับเอเอช-64 ดี อาพาชีลองโบว์ของสหรัฐ อาพาชี เอเอช มาร์ก 1 จะมีเรดาร์ควบคุมการยิงและระบบอาร์เอฟไอที่ให้การตรวจตราแบบผสมและระบบการโจมตี เรดาร์ของลองโบว์จะมีรูปร่างเหมือนกระเปาะวงกลมที่อยู่เหนือแกนใบพัด ตำแหน่งของมันทำให้อาพาชีสามารถร่อนอยู่หลังที่ซ่อนในขณะที่ทำการตรวจหาเป้าหมายโดยเผยแค่ส่วนเรดาร์เท่านั้น
ปฏิบัติการแรกของอาพาชีเกิดขึ้นในอัฟกานิสถาน เมื่อวันที่ 22 พฤษภาคม พ.ศ. 2549 อาพาชีของสหราชอาณาจักรได้ปฏิบัติการในจังหวัดเฮลมานด์ ทางใต้ของอัฟกานิสถาน โดยได้ยิงขีปนาวุธเฮลไฟร์เพื่อทำลายยานเกราะของฝรั่งเศสที่เสียหายจนใช้งานไม่ได้ สาเหตุที่ทำลายก็เพราะว่าความเสียหายนั้นมากเกินกว่าที่จะซ่อมแซมได้ เมื่อถึงเดือนกุมภาพันธ์ พ.ศ. 2550 อาพาชี เอเอช มาร์ก 1 ก็มีทั้งสิ้น 8 ลำในอัฟกานิสถาน
ในวันที่ 13 มกราคม พ.ศ. 2550 กองกำลัง 200 นายของอังกฤษที่นำโดยนาวิกโยธินได้เริ่มการโจมตีป้อมจูกรูม (Jugroom Fort) อันเป็นที่ตั้งขนาดใหญ่ของตอลิบานในเขตเฮลมานด์ หลังจากการยิงอันดุเดือดนานหลายชั่วโมง นาวิกโยธินก็รวมตัวกันใหม่และพบว่านายทหารแมทธิว ฟอร์ดได้หายตัวไป ภารกิจช่วยเหลือจึงเริ่มขึ้นเพื่อหาตัวฟอร์ด โดยมีอาสาสมัครเป็นนาวิกโยธินสามนายและทหารช่างอีกหนึ่งนายซึ่งผูกตัวเองไว้กับปีกของอาพาชีสองลำ เฮลิคอปเตอร์ไม่สามารถบินได้เร็วกว่า 50 ไมล์ต่อชั่วโมงเพื่อความปลอดภัยของทหารทั้งสี่นาย อาพาชีลงจอดเมื่อถูกยิง จากนั้นทีมช่วยเหลือก็ปลดตัวเองและสามารถกู้ร่างของฟอร์ดมาได้ ร่างของฟอร์ดถูกนำออกไปด้วยวิธีเดียวกับที่ทีมช่วยเหลือทำ อาพาชีอีกสองลำจะคอยช่วยยิงคุ้มกันให้ทีมช่วยเหลือ ไม่มีผู้ช่วยเหลือคนใดได้รับบาดเจ็บในภารกิจกู้ชีพและต่อมาก็ได้รับการยกย่องในความกล้าหาญ
ไม่เหมือนกับฝ่ายอเมริกันในอัฟกานิสถาน อาพาชี เอเอช มาร์ก 1 นั้นใช้เรดาร์ควบคุมการยิงของลองโบว์ ซึ่งทำให้นักบินสามารถจัดการกับจราจรทางอากาศได้ดีกว่า
ประเทศผู้ใช้งาน

บริเตนใหญ่
รายละเอียด

ข้อมูลจาก อกุสตาเวสต์แลนด์, Jane's Air Forces และ กองทัพบกสหราชอาณาจักร
รายละเอียด > คุณลักษณะ

ลูกเรือ 2 นาย
ความยาว 17.7 เมตร
เส้นผ่าศูนย์กลางใบพัด 14.6 เมตร
ความสูง 3.87 เมตร
พื้นที่การหมุนของใบพัด 168.11 ตารางเมตร
น้ำหนักเปล่า 5,165 กิโลกรัม
น้ำหนักพร้อมอาวุธ 8,006 กิโลกรัม
น้ำหนักบินขึ้นสูงสุด 9,525 กิโลกรัม
ขุมกำลัง เครื่องยนต์เทอร์โบชาฟต์โรลส์-รอยซ์ อาร์ทีเอ็ม 322 ให้กำลังเครื่องละ 2,100 แรงม้า
รายละเอียด > ประสิทธิภาพ

ความเร็วสูงสุด 293 กิโลเมตรต่อชั่วโมง
พิสัย 1,700 กิโลเมตร
เพดานบินทำการ 2,100 ฟุต
อัตราการไต่ระดับ 2,500 ฟุตต่อนาที
รายละเอียด > อาวุธ

ปืนกลเอ็ม 230 พร้อมกระสุน 1,156 นัด
ขีปนาวุธเฮลไฟร์, (เอไอเอ็ม-92 สติงเกอร์, สตาร์สตรีก, ไซด์ไวน์เดอร์/ไซด์อาร์ม)
จรวดซีอาร์วี 7
ดูเพิ่ม

โบอิง เอเอช-64 อาพาชี
อกุสตา เอ 129 แมงกุสตา
ยูโรคอปเตอร์ ไทเกอร์
มิล เอ็มไอ-28 (Ми-28)
ซีเอไอซี ซี-10 (直-10)
เดียเนล อาฮา-2 รุยฟาวลก์
เบลล์ เอเอช-1 ซี ไวเปอร์
ทีเอไอ/อกุสตาเวสต์แลนด์ ที-129
แหล่งข้อมูลอื่น

Westland Apache AH Mk1 (WAH 64 Apache Longbow) – Army Air Corps (Archived)
Apache – ArmyTechnology.com (Archived)
Apache AH Mk1 – LeonardoCompany.com (Archived)
"MoD condemned for Apache delays". BBC News, 18 November 2003.
The Introduction of the Apache Helicopter – National Audit Office (Archived)
โรลส์-รอยซ์ Turbomeca RTM322
(ปารีสแอร์โชว์ พ.ศ. 2552)
เรดาร์ลองโบว์
หน้าจอเรดาร์ลองโบว์

ปืนกลเอ็ม 230 ขนาด 30 มม.
อนุชา แสงชาติ

Thai cosplayer and social media personality
อนุชา แสงชาติ เปลี่ยนชื่อเป็น โชติพัฒน์ ภาเกียรติอนันต์ (อังกฤษ: Anucha Saengchart change to Chotiphat Phakiatanun เกิดเมื่อวันที่ 5 พฤศจิกายน  พ.ศ. 2532) และยังคงใช้ชื่อเล่น ชา รู้จักกันในนามบนโลกออนไลน์ว่า "Lowcost Cosplay" หรือ "Lonelyman" เป็นบุคคลมีชื่อเสียงบนโซเชียลมีเดียชาวไทยและเป็นนักคอสเพลย์ที่มีชื่อเสียงจากการสร้างชุดคอสเพลย์ราคาประหยัดโดยใช้ของในบ้าน
ชีวประวัติ

อนุชา หรือ โชติพัฒน์ เกิดเมื่อวันที่ 5 พฤศจิกายน พ.ศ. 2532 ที่จังหวัดเชียงใหม่ หลังจากจบ มัธยมศึกษา ทำงานเป็นพนักงานเสิร์ฟในเชียงใหม่ เขาเข้าเรียนมหาวิทยาลัยได้ระยะหนึ่งก่อนจะลาออก ต่อมาเขาย้ายไป กรุงเทพมหานคร เพื่อทำงานเป็นผู้ดูแลผู้สูงอายุ ในคืนกะดึกคืนหนึ่ง เขาโพสต์รูปของตัวเองที่สวมผ้าสีแดงไว้ที่หลัง และโพสท่าเป็น Leonidas จากภาพยนตร์เรื่อง 300 ขุนศึกพันธุ์สะท้านโลก เขารู้สึกประหลาดใจกับการตอบรับในทางบวก เขาจึงเริ่มแชร์คอสเพลย์ล้อเลียนของเขาอย่างต่อเนื่อง
อนุชา หรือ โชติพัฒน์ เริ่มสร้างเพจ เฟซบุ๊ก ชื่อ Lowcost Cosplay ในเดือนธันวาคม พ.ศ. 2556 เขาเริ่มโพสต์รูปของตัวเองที่ใช้ของใช้ในชีวิตประจำวัน เช่น วัตถุดิบทำอาหาร ผ้าเช็ดตัว และเครื่องใช้ต่างๆ ในการทำชุดคอสเพลย์
เขาเชี่ยวชาญในการคอสเพลย์ตัวละครจาก อนิเมะ และ มังงะ เขาได้สวมบทเป็นตัวละครจากแฟรนไชส์ต่างๆ เช่น โจโจ้ ล่าข้ามศตวรรษ, ดราก้อนบอล, และ แอนิมอลครอสซิง ภายในปี พ.ศ. 2563 เขามีผู้ติดตามมากกว่า 2.5 ล้านคน ภายในปี พ.ศ. 2563 เขามีผู้ติดตามมากกว่า 2.5 ล้านคนภายในเดือนพฤศจิกายน พ.ศ. 2565 เขามีผู้ติดตามมากกว่า 8 ล้านคนบนอินสตาแกรมและ เฟซบุ๊ก
อนุสรณ์สถานลิงคอล์น

| อนุสรณ์สถานลิงคอล์น |
| --- | --- |
อนุสรณ์สถานลิงคอล์นในปีค.ศ.2010
th
ข้อมูลทั่วไป
ที่ตั้ง: West End of National Mall, วอชิงตัน ดี.ซี.
พิกัด: 38°53′21.4″N 77°3′0.5″W﻿ / ﻿38.889278°N 77.050139°W﻿ / 38.889278; -77.050139
การออกแบบและการก่อสร้าง
สถาปนิก: เฮนรี เบคอน (สถาปนิก) แดเนียล เชสเตอร์ เฟรนช์ (ประติมากร)
เว็บไซต์
Lincoln Memorial
อนุสรณ์สถานลิงคอล์น (อังกฤษ: Lincoln Memorial) เป็นอนุสาวรีย์แห่งชาติอเมริกาสร้างเพื่อเป็นเกียรติแก่เอบราแฮม ลิงคอล์น ประธานาธิบดีสหรัฐอเมริกาคนที่ 16 ตั้งอยู่ปลายตะวันตกของเนชันแนลฮอลในกรุงวอชิงตัน ดี.ซี. ตรงข้ามอนุสาวรีย์วอชิงตัน เฮนรี เบคอนเป็นสถาปนิก ผู้ออกแบบอนุสาวรีย์หลัก เอบราแฮม ลิงคอล์นปี 1920 คือ ดาเนียล เชสเตอร์ เฟรนช์ รูปปั้นลิงคอล์นแกะสลักโดยพี่น้องปิกกีริลลี และจิตรกรผนังภายใน คือ ฌูล เกแร็ง (Jules Guerin) มีการอุทิศใน ค.ศ. 1922 เป็นอนุสาวรีย์แห่งหนึ่งที่สร้างเพื่อให้เกียรติแก่ประธานาธิบดีสหรัฐ เป็นแหล่งท่องเที่ยวสำคัญตลอดมาและตั้งแต่คริสต์ทศวรรษที่ 1930 เป็นศูนย์กลางสัญรูปที่มุ่งสนใจความสัมพันธ์ระหว่างเชื้อชาติ
สิ่งก่อสร้างนี้อยู่ในรูปเทวสถานกรีกดอริก และมีประติมากรรมเอบราแฮม ลิงคอล์นนั่งขนาดใหญ่และรอยจารึกสุนทรพจน์ขึ้นชื่อสองครั้งของลิงคอล์น ได้แก่ คำปราศรัยเก็ตตีสเบิร์กและคำปราศรัยพิธีเข้ารับตำแหน่งครั้งที่สองของเขา อนุสรณ์สถานนี้เป็นจุดที่มีสุนทรพจน์ที่มีชื่อเสียงหลายครั้ง ซึ่งมีสุนทรพจน์ "ผมมีฝัน" ของมาร์ติน ลูเทอร์ คิง เมื่อวันที่ 28 สิงหาคม ค.ศ. 1963 ระหว่างการชุมนุมเมื่อสิ้นการเดินขบวนไปวอชิงตันเพื่ออาชีพและเสรีภาพ (March on Washington for Jobs and Freedom)
เช่นเดียวกับอนุสาวรีย์อื่นในเนชันแนลมอล ซึ่งมีอนุสรณ์ทหารผ่านศึกเวียดนาม อนุสรณ์ทหารผ่านศึกสงครามเกาหลี และอนุสรณ์สงครามโลกครั้งที่สองแห่งชาติ อนุสรณ์นี้บริหารโดย กรมอุทยานแห่งชาติ (National Park Service) ภายใต้กลุ่มเนชันแนลมอลและอุทยานอนุสรณ์ มีการขึ้นบัญชีในทะเบียนสถานประวติศาสตร์แห่งชาติเมื่อวันที่ 15 ตุลาคม ค.ศ. 1966 เปิดแก่สาธารณะ 24 ชั่วโมงต่อวัน ใน ค.ศ. 2007 สถาบันสถาปนิกอเมริกาจัดอยู่ในอันดับที่เจ็ดบนรายการสถาปัตยกรรมยอดนิยมของอเมริกา นับแต่ ค.ศ. 2010 มีประชาชนมาเยือนอนุสรณ์ประมาณ 6 ล้านคนต่อปี
อนุสัญญากรุงมอนเตวิเดโอ

อนุสัญญากรุงมอนเตวิเดโอว่าด้วยสิทธิและหน้าที่ของรัฐ (อังกฤษ: Montevideo Convention on Rights and Duties of the states) เป็นอนุสัญญาที่เกิดขึ้นระหว่างการประชุมภาคีชาติอเมริกาครั้งที่ 7 ณ กรุงมอนเตวิเดโอ ประเทศอุรุกวัย ในวันที่ 26 ธันวาคม ค.ศ. 1933 กำหนดสิทธิและหน้าที่ของรัฐ โดยบอกถึงสถานะความเป็นรัฐชาติเอาไว้
องค์ประกอบความเป็นรัฐชาติมีดังนี้
มีดินแดนที่แน่นอน - ใหญ่หรือเล็กก็ได้ แต่ต้องมีขอบเขตที่เป็นรูปร่างแน่นอนเอาไว้ก่อน
มีประชากร - จะต้องมีประชากรมนุษย์อาศัยอยู่ในนั้น จะกี่คนก็ได้ แต่ขอให้มีสภาพเป็นสังคมในดินแดนนั้น
มีรัฐบาล - จะต้องมีรัฐบาลที่ทำหน้าที่บริหารจัดการดินแดนพื้นที่นั้น ๆ ให้มีประสิทธิภาพ
มีอำนาจอธิปไตย - ซึ่งรวมถึงอำนาจในการทำความสัมพันธ์ระหว่างประเทศ - แน่นอนว่าเป็นอำนาจในการปกครองตนเองโดยไม่ขึ้นอยู่กับรัฐอื่นหรือตัวตนอื่น
จะต้องมีการบริหารเงื่อนไขทั้ง 4 ข้อนี้อย่างมีประสิทธิภาพ จึงจะเรียกได้ว่ามีสภาพการเป็นรัฐที่สมบูรณ์แบบ
องค์การอัมพาตโลก

| --- | --- |
ตั้งชื่อตาม:  สหพันธ์โรคหลอดเลือดสมองเฉียบพลันโลก  สมาคมโรคหลอดเลือดสมองเฉียบพลันนานาชาติ 
เว็บไซต์: www.world-stroke.org
องค์การอัมพาตโลก (อังกฤษ: The World Stroke Organization; อักษรย่อ: WSO) เป็นสมาคมทางการแพทย์ที่ไม่แสวงหาผลกำไรที่ทำงานเพื่อสร้างความตระหนักในการป้องกันและรักษาโรคหลอดเลือดสมองเฉียบพลัน องค์กรก่อตั้งขึ้นใน ค.ศ. 2006 จากการควบรวมกิจการของสององค์การก่อนหน้านี้ ได้แก่ สมาคมโรคหลอดเลือดสมองเฉียบพลันนานาชาติ (ISS) และสหพันธ์โรคหลอดเลือดสมองเฉียบพลันโลก (WSF) สมาชิกประกอบด้วยทั้งบุคคลระดับอาชีพและองค์การที่มีเป้าหมายเดียวกับองค์การอัมพาตโลก
ภารกิจ

ภารกิจขององค์การอัมพาตโลกคือ "ให้การเข้าถึงการดูแลโรคหลอดเลือดสมองเฉียบพลัน รวมทั้งเพื่อส่งเสริมการวิจัยและการสอนในด้านนี้ ซึ่งจะปรับปรุงการดูแลผู้ป่วยโรคหลอดเลือดสมองเฉียบพลันทั่วโลก" สมาคมยังทำงานเพื่อ "เพิ่มความชัดเจนและความน่าเชื่อถือของกิจกรรมต่าง ๆ ในหมู่แพทย์โรคหลอดเลือดสมองเฉียบพลัน, นักวิจัย, ผู้เชี่ยวชาญด้านสุขภาพอื่น ๆ, องค์การวิชาชีพและการวางแผนระดับนานาชาติ รวมถึงประชาชนทั่วไป"
กิจกรรม

องค์การอัมพาตโลกเป็นเจ้าภาพการประชุมเป็นทางการทุกสองปีที่ให้การประชุมเชิงปฏิบัติการการสร้างทักษะให้กับผู้เข้าร่วม ในอดีต การประชุมดังกล่าวได้ดึงดูดผู้เข้าร่วมได้มากถึง 2,400 คน ในแต่ละปีองค์การอัมพาตโลกยังรับรองการประชุมหลายครั้งที่เป็นเจ้าภาพโดยสมาคมภูมิภาคแห่งชาติที่เป็นสมาชิกขององค์การอัมพาตโลก
องค์การอัมพาตโลกรับผิดชอบในการก่อวันหลอดเลือดสมองโลกและการรณรงค์ที่เกี่ยวข้อง ซึ่งวันหลอดเลือดสมองโลกได้จัดขึ้นเมื่อวันที่ 29 ตุลาคมในแต่ละปี
องค์การอัมพาตโลกดำเนินการเวิลด์สโตรกอะแคเดมี ซึ่งเป็นแพลตฟอร์มอีเลิร์นนิงระดับโลกสำหรับการศึกษาโรคหลอดเลือดสมองเฉียบพลัน
สิ่งพิมพ์

องค์การอัมพาตโลกจัดทำวารสารอินเตอร์เนชันแนลเจอร์นัลออฟสโตรกรายสองเดือน ที่จัดพิมพ์โดยบริษัทสำนักพิมพ์เซจ วารสารนี้มีทั้งผลงานต้นฉบับและบทวิเคราะห์เฉพาะแห่ง โดยเน้นที่ลักษณะทางคลินิกของโรคหลอดเลือดสมองเฉียบพลัน ซึ่งมีการมุ่งเน้นในระดับนานาชาติ โดยมีบรรณาธิการจากหกภูมิภาคที่แตกต่างกัน วารสารนี้ได้รับการจัดทำขึ้นใน ค.ศ. 2005 และกลายเป็นสิ่งพิมพ์อย่างเป็นทางการขององค์การอัมพาตโลก โดยมีการก่อตั้งองค์การใน ค.ศ. 2006
สมาชิกคณะกรรมการ

มีสมาชิกคณะกรรมการที่มาจากการเลือกตั้ง 20 คนจากสิบแดนภูมิภาค
แหล่งข้อมูลอื่น

เว็บไซต์ทางการ
องค์การอัมพาตโลก ที่เฟซบุ๊ก
องค์การอัมพาตโลก ที่เอกซ์ (ทวิตเตอร์)
World Stroke Campaign
International Journal of Stroke
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  เช็กเกีย 2  3
อนาสตาเซีย (ภาพยนตร์การ์ตูนปี 1997)

| อนาสตาเซีย |
| --- | --- |
ใบปิดภาพยนตร์
กำกับ: ดอน บลัธ แกรี โกลด์แมน
เขียนบท: ซูซาน กอเธียร์ บรูซ เกรแฮม บ็อบ ซูดิเกอร์ โนนี ไวต์ เอริก ทุชแมน
อำนวยการสร้าง: ดอน บลัธ แกรี โกลด์แมน
นักแสดงนำ: เม็ก ไรอัน จอห์น คูแซก เคลซีย์ แกรมเมอร์ คริสโตเฟอร์ ลอยด์
ตัดต่อ: บ็อบ เบนเดอร์ ฟิโอนา เทรย์เลอร์
ดนตรีประกอบ: เดวิด นิวแมน
บริษัทผู้สร้าง: ทเวนตีท์เซนจูรีฟอกซ์แอนิเมชัน ฟอกซ์แอนิเมชันสตูดิโอส์  
ผู้จัดจำหน่าย: ทเวนตีท์เซนจูรีฟอกซ์
วันฉาย: 21 พฤศจิกายน ค.ศ. 1997 (สหรัฐอเมริกา)
ความยาว: 94 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: 50 ล้านดอลลาร์สหรัฐ
ทำเงิน: 139.8 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
อนาสตาเซีย (อังกฤษ: Anastasia) เป็นภาพยนตร์การ์ตูน กำกับและอำนวยการสร้างโดยดอน บลัธและแกรี โกลด์แมน โดยนำเค้าโครงเรื่องมาจากประวัติศาสตร์ของประเทศรัสเซีย ผลิตโดยทเวนตีท์เซนจูรีฟอกซ์ ออกฉายรอบปฐมทัศน์ที่นครนิวยอร์กเมื่อวันที่ 14 พฤศจิกายน ค.ศ. 1997 ส่วนในประเทศไทย เข้าฉายเมื่อวันที่ 13 มีนาคม ค.ศ. 1998
นักพากย์

เม็ก ไรอัน พากย์เป็น แกรนด์ดัชเชสอะนัสตาซียา นีคะลายีฟนา แห่งรัสเซีย
เคียร์สเต็น ดันสต์ พากย์เป็น อะนัสตาซียาวัย 8 ปี
จอห์น คูแซก พากย์เป็น ดิมิตรี
เคลซีย์ แกรมเมอร์ พากย์เป็น วลาดิเมียร์ "วลาด" วันยา วอยนิตสกี วาสิโลวิช
คริสโตเฟอร์ ลอยด์ พากย์เป็น กริกอรี รัสปูติน
แฮงก์ อะแซเรีย พากย์เป็น บาร์ทอก
แองเจลา แลนส์เบอรี พากย์เป็น จักรพรรดินีมารีเยีย ฟอโดรอฟนาแห่งรัสเซีย
ริก โจนส์ พากย์เป็น จักรพรรดินิโคลัสที่ 2 แห่งรัสเซีย
แหล่งข้อมูลอื่น

อนาสตาเซีย ที่อินเทอร์เน็ตมูวีเดตาเบส
อนาสตาเซีย ที่สยามโซน
วัคซีนเชื้อลดฤทธิ์

ระวังสับสนกับ วัคซีนเชื้อตาย
วัคซีนเชื้อลดฤทธิ์ (อังกฤษ: attenuated vaccine, live attenuated vaccine) เป็นวัคซีนที่ทำจากเชื้อจุลชีพก่อโรคโดยลดศักยภาพก่อโรคของเชื้อ แต่เชื้อก็ยังสามารถแพร่พันธุ์ได้อยู่ คือยังเป็น ๆ อยู่ (live)
วัคซีนนี้ต่างกับวัคซีนเชื้อตาย (inactivated vaccine)
วัคซีนลดฤทธิ์สามารถกระตุ้นให้ภูมิคุ้มกันตอบสนองอย่างเข้มแข็งโดยคงอยู่นาน
เมื่อเทียบกับวัคซีนที่ฆ่าแล้ว วัคซีนที่ลดฤทธิ์ก่อภูมิคุ้มกันที่เข้มแข็งกว่า คงยืนกว่า และตอบสนองเร็วกว่า
วัคซีนลดฤทธิ์ทำงานโดยกระตุ้นให้ร่างกายสร้างสารภูมิต้านทานและเซลล์ภูมิคุ้มกันที่จำโรค (memory immune cells) เพื่อตอบสนองต่อจุลชีพก่อโรคโดยเฉพาะ ๆ
ตัวอย่างวัคซีนลดฤทธิ์ที่สามัญรวมวัคซีนโรคหัด หัดเยอรมัน ไข้เหลือง และไข้หวัดใหญ่บางประเภท
การพัฒนา > ไวรัสลดฤทธิ์

ไวรัสสามารถลดฤทธิ์โดยวิธีการทางวิวัฒนาการที่เรียกว่า serial passage คือการส่งไวรัสผ่านเซลล์ถูกเบียนต่าง ๆ เป็นอนุกรม เช่นส่งผ่าน
เนื้อเยื่อที่เลี้ยงไว้
ไข่ที่มีตัวอ่อน (มักเป็นไข่ไก่)
สัตว์เป็น ๆ
ไวรัสก่อโรคดั้งเดิมจะนำไปติดเซลล์ถูกเบียนอื่น ๆ
และเพราะความผันแปรได้ทางพันธุกรรมหรือเพราะการกลายพันธุ์ที่สร้างขึ้น อนุภาคไวรัสส่วนน้อยส่วนหนึ่งก็จะติดเซลล์ถูกเบียนชนิดใหม่
สายพันธุ์นี้จะขยายพันธุ์และวิวัฒนาการต่อไปภายในเซลล์ใหม่ แล้วไวรัสก็จะค่อย ๆ เสียประสิทธิภาพการก่อโรคในเซลล์ดั้งเดิมเพราะความกดดันทางวิวัฒนาการ
กระบวนการเช่นนี้ทำให้ไวรัสปรับตัวเข้ากับเซลล์ถูกเบียนใหม่จนกระทั่งไม่ก่อโรคต่อคนที่ได้วัคซีนเป็นไวรัสนี้
ซึ่งทำให้ภูมิคุ้มกันสามารถกำจัดไวรัสได้ง่ายกว่า แล้วสร้างเซลล์ภูมิคุ้มกันแบบจำโรค ซึ่งป้องกันการติดเชื้อไวรัสคล้าย ๆ กันที่เกิดในธรรมชาติ
ไวรัสยังสามารถลดฤทธิ์โดยวิธีการทาง reverse genetics
ที่สร้างไวรัสลดฤทธิ์โดยผสมยีนของไวรัสพันธุ์ที่ต้องการป้องกัน กับไวรัสพันธุ์คล้ายกันแต่ที่ลดฤทธิ์แล้ว
การลดฤทธิ์โดยวิธีพันธุศาสตร์ยังใช้ในการสร้างไวรัสสลายเนื้องอก (oncolytic virus) ได้อีกด้วย
การพัฒนา > แบคทีเรียลดฤทธิ์

แบคทีเรียก็สามารถลดฤทธิ์โดยนำไปผ่านเซลล์ถูกเบียนอื่น ๆ เช่นเดียวกันกับที่ทำกับไวรัส
การน๊อกเอ๊าท์ยีนอาศัยผลที่ได้จากวิธีการทาง reverse genetics ก็ใช้ได้ด้วย
การให้วัคซีน

วัคซีนลดฤทธิ์สามารถให้ได้หลายวิธี
การฉีด
ใต้ผิวหนัง (เช่น วัคซีน MMR, วัคซีนโรคอีสุกอีใส และวัคซีนไข้เหลือง)
ใต้หนังกำพร้า (เช่น วัคซีนวัณโรค วัคซีนโรคฝีดาษ)
ทางเยื่อเมือก
ทางจมูก (เช่น วัคซีนไข้หวัดใหญ่ลดฤทธิ์ที่ยังเป็น)
ทางปาก (เช่น วัคซีนโปลิโอที่ให้ทางปาก, วัคซีนอหิวาตกโรคแบบลูกผสม ลดฤทธิ์ ยังเป็นอยู่, วัคซีนไข้รากสาดน้อยที่ให้ทางปาก, วัคซีนโรตาไวรัสที่ให้ทางปาก)
กลไก

วัคซีนทำงานโดยกระตุ้นให้ร่างกายสร้างเซลล์ต่าง ๆ เช่น CD8+ (Cytotoxic T cell) และ CD4+ T lymphocytes (เซลล์ทีเฮลเปอร์) หรือโมเลกุลต่าง ๆ เช่น สารภูมิต้านทาน ที่เฉพาะเจาะจงกับจุลชีพก่อโรค
เซลล์หรือโมเลกุลที่ว่าสามารถป้องกันหรือลดโรคโดยฆ่าเซลล์ที่ติดเชื้อหรือสร้างไซโตไคน์คือ Interleukin
วัคซีนแต่ละอย่างจึงก่อผลโดยเฉพาะ ๆ ที่ไม่เหมือนกัน
วัคซีนแบบลดฤทธิ์ที่ยังเป็นมักช่วยสร้างเซลล์ CD8+ และสารภูมิต้านทานที่อาศัยเซลล์ T
วัคซีนยังคงมีประสิทธิผลตราบเท่าที่ร่างกายยังดำรงการมีเซลล์เหล่านี้
วัคซีนลดฤทธิ์ที่ยังเป็นสามารถสร้างภูมิคุ้มกันระยะยาว อาจถึงตลอดชีวิต โดยไม่ต้องให้วัคซีนหลายครั้ง
และยังสร้างการตอบสนองทางภูมิคุ้มกันระดับเซลล์ ที่ไม่ได้อาศัยสารภูมิต้านทานอย่างเดียว แต่อาศัยเซลล์ภูมิต้านทานเช่น เซลล์ T หรือ macrophage ด้วย
ความปลอดภัย

วัคซีนลดฤทธิ์ที่ยังเป็นกระตุ้นการตอบสนองทางภูมิคุ้มกันที่เข้มแข็ง มีประสิทธิภาพ และคงยืนอยู่นาน
เพราะจุลชีพลดฤทธิ์แล้ว ปกติจึงไม่กลับคืนไปยังสภาพก่อโรคแล้วทำให้ติดโรค
อนึ่ง ในบรรดาวัคซีนลดฤทธิ์ที่ยังเป็น 5 อย่างที่องค์การอนามัยโลกแนะนำ คือ วัคซีนวัณโรค วัคซีนโปลิโอที่ให้ทางปาก วัคซีนโรคหัด วัคซีนโรตาไวรัส และวัคซีนไข้เหลือง ผลไม่พึงประสงค์ที่รุนแรงก็มีน้อยมาก
แต่ก็เหมือนกับยาและหัตถกรรมทางแพทย์อื่น ๆ วัคซีนก็ไม่ได้ผลหรือปลอดภัยเต็มร้อย
บุคคลที่มีภูมิคุ้มกันบกพร่อง (เช่น ติดเชื้อเอชไอวี ทำเคมีบำบัด มีภาวะภูมิคุ้มกันบกพร่องหลายอย่างร่วมกัน) ปกติไม่ควรรับวัคซีนลดฤทธิ์ที่ยังเป็น เพราะอาจไม่เกิดภูมิคุ้มกันเพียงพออย่างปลอดภัย
แต่คนที่อยู่ใกล้ชิดกับผู้มีภูมิคุ้มกันบกพร่องก็ยังสามารถรับวัคซีนลดฤทธิ์ เพราะไม่ได้เพิ่มโอกาสแพร่เชื้อ ยกเว้นวัคซีนโปลิโอที่ให้ทางปาก
เพื่อความปลอดภัยไว้ก่อน วัคซีนลดฤทธิ์ที่ยังเป็นไม่ควรให้แก่หญิงมีครรภ์
เพราะแม่มีโอกาสแพร่เชื้อไปยังทารก
โดยเฉพาะก็คือ วัคซีนโรคอีสุกอีใสและวัคซีนไข้เหลืองปรากฏว่ามีผลไม่พึงประสงค์ต่อทารกในครรภ์และทารกที่กินนมแม่
วัคซีนลดฤทธิ์ที่ยังเป็นบางอย่างยังมีผลไม่พึงประสงค์แบบเบาแต่สามัญเนื่องกับช่องทางที่ให้
ยกตัวอย่าง เช่น วัคซีนไข้หวัดใหญ่แบบลดฤทธิ์แต่ยังเป็นซึ่งให้ทางจมูกสัมพันธ์กับอาการคัดจมูก
เทียบกับวัคซีนเชื้อตาย วัคซีนลดฤทธิ์ที่ยังเป็นมักเกิดความผิดพลาดในกระบวนการผลิต ขนส่ง และแจกจำหน่าย เพราะต้องแช่เย็นอย่างเข้มงวดและต้องเตรียมวัคซีนอย่างระมัดระวังก่อนให้